dh-unibe/image-text_koenigsfelden-charters-post-1500 huggingface dataset:
Wir, Lùpolt, von gotes genaden ✳ hertzog ze Oͤsterriche und ze Stire, ✳ grave ze Habsburg und ze Kyburch
und lantgrave in Elsazze, ✳ verjehen und tun chunt offenlich an disem briefe, ✳ daz wir dem bescheiden manne ✳
Johansen dem Huͦter, unserm burger von Arôwe, ✳ fùr die fùmfzig mark silbers, dî er dem von Bùrgelon fùr uns
hat gegeben, ✳ versetzet haben von unsern und unser bruͤder wegen ✳ dri mark geltes herren gulte ✳ uf dem hofe
ze Lupphange ze Ellende, ✳ darin aht schuͦpposen hoͤrent, ✳ di geltent drizehen muͤtte kern ✳ und aht stucke
rokken ✳ und sehs malter habern, ✳ und uf Chuͦnrates des Meyers guͦt ze Lupphange, ✳ daz giltet einen mutte
kern ✳ und sehs viertail rokken ✳ und ein malter habern. ✳ und haben di satzunge also beschaidenlich getan, ✳
daz der vorgenante Johanse ✳ und sin erben, ob er niht enwere, ✳ daz vorgenante gelte sulen haben, nùtzen und niezzen
als lange, ✳ untz daz wir ✳ oder unser bruͤder ✳ oder unser oder unser bruͤder erben ✳ ime oder sinen erben ✳ die vorgenanten fùmfzig mark silbers Zùricher gewigtes ✳ gar und gentzlich vergelten und vˀrihten ✳ und daz vorgenante
phant do mit geloͤsen, ✳ also daz di nuͤtze an den fùmfzig marken niht abgeslagen werden. ✳ und swanne daz geschiht,
so sol daz vorgenante
guͦt
lidichlich ✳ an uns ✳ und unser bruͤder odˀ erben her wider gevallen. ✳ und daz dise satzunge ✳
und di vorgeschriben rede ✳ gewêre und stete si und belibe ✳ geben wir dem vorgen̄ Johansen und sinen erben
disen brief, besigelten mit unsˀm insigel, ✳ der ist geben ze Brukke, ✳ do man zalt von Christes gebuͤrte
druzehen hundert jar ✳ und dar nach in dem ainleften jar, ✳ an dem zinstag nach dem palmtage. ✳
Köngsfeld. 19
Staatsarchiv
AARGAU
ij
vō einem pfandbrieff zuͦ
Lùpffenn ✳
K
✳ D ✳ 15 ✳
Staatsarchiv
AARGAU
ùber ✳ den ✳ hoff ze Lupffig
k j